

**ΕΡΩΤΗΜΑΤΟΛΟΓΙΟ   
ΚΙΝΗΤΕΣ ΣΥΝΔΕΣΕΙΣ (04.1)**

**Οδηγίες συμπλήρωσης**

Ιανουάριος 2026

Περιεχόμενα

[Εισαγωγή 3](#_Toc446417243)

[Υπόχρεοι προς συμπλήρωση: 3](#_Toc446417244)

[Περιεχόμενα 3](#_Toc446417245)

[Ορισμοί και Διευκρινίσεις 4](#_Toc446417246)

[Οδηγίες συμπλήρωσης 5](#_Toc446417247)

[Α: Συνδέσεις Κινητής Τηλεφωνίας 5](#_Toc446417248)

[Β: Συνδέσεις κινητής ευρυζωνικότητας 5](#_Toc446417249)

# Εισαγωγή

Αναφέρεται στο ερωτηματολόγιο:

**04.1 Κινητές συνδέσεις**

Απαρτίζεται από ένα φύλλο αρχείου Excel και αποσκοπεί στη συλλογή στοιχείων σχετικά με τις συνδέσεις κινητής καθώς και τις συνδέσεις που κάνουν χρήση κινητής ευρυζωνικότητας.

Αφορά σε τριμηνιαία στοιχεία και υποβάλλεται 4 φορές για ένα έτος, σύμφωνα με το χρονοδιάγραμμα υποβολής που αναρτάται στο δικτυακό τόπο της ΕΕΤΤ.

# Υπόχρεοι προς συμπλήρωση:

Όλοι οι πάροχοι οι οποίοι:

(α) έχουν ετήσιο, συνολικό κύκλο εργασιών από αδειοδοτημένες υπηρεσίες που υπερβαίνει τις €150.000

(β) δραστηριοποιούνται στην παροχή υπηρεσιών κινητών επικοινωνιών είτε μέσω ιδίου δικτύου είτε ως εικονικοί πάροχοι (MVNOs).

# Περιεχόμενα

Το ερωτηματολόγιο αποσκοπεί στην συλλογή από όλους τους παρόχους κινητών επικοινωνιών στοιχεία για:

1. τις συνδέσεις κινητής τηλεφωνίας όπως αυτές αναλύονται σε εγγεγραμμένες συνδέσεις, και ενεργές συνδέσεις, αλλά και σε επιμέρους κατηγορίες υπηρεσιών (όπως κινητή τηλεφωνία, datacards, M2M, Homezone κ.λπ.) αλλά και μετακινήσεις μεταξύ συνδρομητών συμβολαίου και καρτοκινητής.
2. τις συνδέσεις κινητής τηλεφωνίας με υπηρεσία δεδομένων Διαδικτύου (κινητή ευρυζωνικότητα), κατηγοριοποιημένες σε συνδρομητές συμβολαίου και καρτοκινητής, για το τρίμηνο αναφοράς, με τους ακόλουθους τρόπους:
3. ανεξαρτήτως χρήσης υπηρεσίας δεδομένων Διαδικτύου (με ενεργοποιημένη/επιλεγμένη την υπηρεσία) και
4. που έχουν κάνει χρήση υπηρεσίας δεδομένων Διαδικτύου,

μέσα από:

* datacard,
* με βασικό πρόγραμμα φωνής & πρόσβαση στο Διαδίκτυο με ανά μονάδα χρέωση (βάσει τιμοκαταλόγου),
* με πακέτο δεδομένων Διαδικτύου επιπρόσθετο σε βασικό πρόγραμμα κινητής (add-on),
* με βασικό πρόγραμμα που περιλαμβάνει και πρόσβαση στο Διαδίκτυο με μια ενιαία χρέωση (bundle).

# Ορισμοί και Διευκρινίσεις

Για τις ανάγκες των παραπάνω ερωτηματολογίων, θεωρούνται οι ακόλουθοι ορισμοί και διευκρινίσεις:

1. Ένας συνδρομητής παρόχου κινητής τηλεφωνίας μπορεί να έχει μια ή περισσότερες συνδέσεις.
2. Μια σύνδεση απαιτεί τη χρήση μιας κάρτας SIM και ενός αριθμού MSIN (mobile subscription identification number) τα οποία θα έχουν ενεργοποιηθεί στο δίκτυο κινητών επικοινωνιών του Παρόχου.
3. **Βασικό πρόγραμμα** είναι το εμπορικό πρόγραμμα το οποίο επιλέγεται από κάποιον συνδρομητή προκειμένου να μπορεί να κάνει χρήση σε μια σύνδεσή του μιας ή περισσότερων υπηρεσιών κινητής τηλεφωνίας (κλήσεις φωνής, SMS, MMS, δεδομένων διαδικτύου) βάσει συγκεκριμένου τιμοκαταλόγου. Για τους σκοπούς του ερωτηματολογίου συνδέσεων κινητής διακρίνονται δυο κατηγορίες βασικών προγραμμάτων, τα προγράμματα συμβολαίου και τα προγράμματα καρτοκινητής.
4. **Εγγεγραμμένη σύνδεση**: Σύνδεση ενεργοποιημένη στο δίκτυο του Παρόχου.
5. **Ενεργή σύνδεση**: Ενεργή είναι μια καρτοκινητή σύνδεση για την οποία υπάρχει καταγραφή εκκίνησης ή τερματισμού κλήσης, SMS, MMS ή κίνησης δεδομένων στο τρίμηνο αναφοράς. Οι συνδέσεις συμβολαίου θεωρούνται στο σύνολό τους ως ενεργές.
6. **Σύνδεση συμβολαίου**: Σύνδεση η οποία πραγματοποιείται με βασικό πρόγραμμα συμβολαίου.
7. **Συνδρομητής συμβολαίου** θεωρείται ο συνδρομητής που συνάπτει σύμβαση προκειμένου να λάβει υπηρεσίες κινητών επικοινωνιών είτε με την ιδιότητα του ως ιδιώτης είτε ως επαγγελματίας/εταιρεία. Οι συνδρομητές υβριδικών (hybrid) προγραμμάτων εντάσσονται στους συνδρομητές συμβολαίου.
8. **Σύνδεση καρτοκινητής**: Σύνδεση η οποία πραγματοποιείται με βασικό πρόγραμμα καρτοκινητής.
9. **Σύνδεση κινητής τηλεφωνίας**: Σύνδεση με επιλογή βασικού προγράμματος που παρέχει τουλάχιστον κλήσεις φωνής. Συνδέσεις συνδυαστικών προγραμμάτων με σκέλος κινητής θα πρέπει να αναφερθούν κατάλληλα στην ενότητα «Συνδέσεις Κινητής Τηλεφωνίας». Για παράδειγμα, συνδέσεις σε πρόγραμμα σταθεροκινητής που περιλαμβάνει υπηρεσίες συμβολαιακής κινητής, θα καταγραφούν και στην γραμμή «1.1. Κινητή Τηλεφωνία».
10. **Σύνδεση datacard**: Σύνδεση με επιλογή βασικού προγράμματος που παρέχει μόνο υπηρεσίες δεδομένων Διαδικτύου (όχι για φωνητικές κλήσεις),
11. **Συνδέσεις homezone ή officezone**: Πρόκειται για σύνδεση σε πρόγραμμα τηλεφωνίας σε σταθερή θέση το οποίο παρέχεται μέσω δικτύου κινητών επικοινωνιών. Το πρόγραμμα αυτού του τύπου διαθέτει τουλάχιστον τα παρακάτω χαρακτηριστικά: (α) παρέχει εξερχόμενες κλήσεις σε τιμές ανταγωνιστικές της σταθερής τηλεφωνίας, τουλάχιστον σε κάποια περιοχή βάσης (homezone ή officezone) (β) παρέχει τη δυνατότητα υποδοχής εισερχομένων κλήσεων, έτσι ώστε ο καλών να χρεώνεται με τιμές ανταγωνιστικές, κλήσεων προς σταθερά τηλέφωνα, (γ) παρέχει πρόσβαση στο διαδίκτυο απεριόριστη με συγκεκριμένη ονομαστική ταχύτητα ή ορισμένης ογκοχρέωσης (με Πολιτική Ορθής Χρήσης - Fair Usage Policy).
12. **Σύνδεση Μ2Μ**: Η σύνδεση που προορίζεται για την επικοινωνία και τη ροή δεδομένων μεταξύ μηχανών (διαμηχανική επικοινωνία), και τελικά, μεταξύ μηχανών και ανθρώπων. Ανεξάρτητα από την τύπο της μηχανής ή των δεδομένων, η πληροφορία "ρέει" σύμφωνα με τον ίδιο γενικό τρόπο, ο οποίος είναι ότι η πληροφορία παράγεται από μια μηχανή, φτάνει σε διεπαφή (gateway) ενός συστήματος μέσω ενός δικτύου, όπου αξιολογείται ή χρησιμοποιείται για επόμενες ενέργειες (πηγή: www.m2mcomm.com).
13. **Λοιπές συνδέσεις**: Στην ομάδα αυτή εμπίπτει οποιαδήποτε άλλου τύπου σύνδεση η οποία δεν μπορεί να περιληφθεί στις υπόλοιπες κατηγορίες συνδέσεων (Κινητής τηλεφωνίας, datacard, Μ2Μ, homezone).
14. **Αποσύνδεση από το δίκτυο**: Διακοπή μιας σύνδεσης από το δίκτυο του Παρόχου
15. **Νέα σύνδεση στο δίκτυο**: Προσθήκη σύνδεσης στο δίκτυο του Παρόχου
16. **Αποχώρηση ή Προσθήκη εντός δικτύου**: Η σύνδεση για την οποία επιλέγεται αλλαγή τύπου βασικού προγράμματος (συμβόλαιο σε καρτοκινητή ή καρτοκινητή σε συμβόλαιο)
17. **Σύνδεση <4G**: Σύνδεση με χρήση τεχνολογιών 2G, 3G, HSDPA+.
18. **Σύνδεση 4G**: Σύνδεση με χρήση τεχνολογίας LTE (κάρτα SIM, ενεργοποιημένη υπηρεσία και κατάλληλη συσκευή).
19. **Σύνδεση 5G:** Σύνδεση με χρήση τεχνολογίας IMT-2020 (κάρτα SIM, ενεργοποιημένη υπηρεσία και κατάλληλη συσκευή).

# Οδηγίες συμπλήρωσης

### Α: Συνδέσεις Κινητής Τηλεφωνίας

* Κάθε σύνδεση θα πρέπει να περιλαμβάνεται σε μια από τις κατηγορίες Α.1 και συνεπώς μόνο μια φορά στο «Σύνολο».
* Θα πρέπει να συμπεριληφθούν και οι συνδέσεις που δίνονται μέσω μεταπωλητών.
* Στις μετακινήσεις: Τα στοιχεία αναμένεται αν συμπληρώνονται ως θετικοί αριθμοί.

### Β: Συνδέσεις κινητής ευρυζωνικότητας

* Στις συνδέσεις που ζητείται να καταγραφούν σε αυτή την ενότητα δεν θα πρέπει να περιλαμβάνονται συνδέσεις M2M.
* Κάθε σύνδεση κινητής ευρυζωνικότητας με υπηρεσίες δεδομένων Διαδικτύου βάσει τύπου δικτύου κινητών επικοινωνιών (π.χ. <4G, 4G, 5G) θα καταχωρείται σε μία μόνο στήλη, ενώ συνδέσεις που πραγματοποιούν κίνηση δεδομένων και μέσω δικτύου 4G και μέσω δικτύου 5G θα καταχωρούνται στη στήλη 5G.

1. Στον πίνακα Β.1: ζητείται να καταγραφούν οι συνδέσεις κινητής τηλεφωνίας με ενεργοποιημένη/επιλεγμένη την υπηρεσία δεδομένων Διαδικτύου, μετρούμενες στο τέλος του τριμήνου αναφοράς, ανεξαρτήτως χρήσης υπηρεσίας δεδομένων Διαδικτύου κατά τη διάρκεια του τριμήνου αναφοράς. Ζητείται οι συνδέσεις να διαχωριστούν βάσει του μέσου/τρόπου ο οποίος επιτρέπει τη χρήση της υπηρεσίας, οι οποίοι διακρίνονται ως εξής:

Β.1.1: datacard,

Β.1.2: βασικό πρόγραμμα φωνής που επιτρέπει πρόσβαση στο Διαδίκτυο με χρέωση ανά μονάδα (βάσει τιμοκαταλόγου),

Β.1.3: πακέτο δεδομένων Διαδικτύου επιπρόσθετο σε βασικό πρόγραμμα κινητής (add-on),

Β.1.4: βασικό πρόγραμμα που περιλαμβάνει και πρόσβαση στο Διαδίκτυο με μια ενιαία χρέωση (bundle).

* 1. Αν κατά το τρίμηνο αναφοράς, σε μία σύνδεση, έχει επιλεχθεί υπηρεσία δεδομένων Διαδικτύου με περισσότερους από έναν τρόπους, δηλαδή μέσω πρόσθετου πακέτου add-on (Β.1.3) και μέσω βασικού προγράμματος που περιλαμβάνει και ενσωματωμένη χρήση δεδομένων Διαδικτύου (Β.1.4), τότε η σύνδεση αυτή θα πρέπει να καταγραφεί μόνο στην γραμμή Β.1.4.
  2. Στην περίπτωση που μια σύνδεση έχει ενεργοποιημένη την υπηρεσία δεδομένων, αλλά δεν έχει επιλεχθεί βασικό πρόγραμμα που περιλαμβάνει και ενσωματωμένη χρήση δεδομένων Διαδικτύου, αλλά ούτε και κάποιο πρόσθετο πακέτο δεδομένων Διαδικτύου το τρίμηνο αναφοράς, τότε θα πρέπει να μετρηθεί στην κατηγορία με τη μετρούμενη χρήση βάσει τιμοκαταλόγου (Β.1.2).
  3. Το σύνολο των εγγεγραμμένων συνδέσεων σε προγράμματα datacards της γραμμής Β.1.1. αναμένεται να συμπίπτει με το σύνολο των συνδέσεων datacards της γραμμής Α.1.2.

1. Στον πίνακα Β.2: ζητείται να καταγραφούν οι συνδέσεις κινητής τηλεφωνίας, μετρούμενες στο τέλος του τριμήνου αναφοράς, από τις οποίες έχει γίνει χρήση υπηρεσίας δεδομένων Διαδικτύου κατά τη διάρκεια του τριμήνου αναφοράς, μέσα από:

Β.2.1: datacard,

Β.2.2: βασικό πρόγραμμα φωνής που επιτρέπει πρόσβαση στο Διαδίκτυο με χρέωση ανά μονάδα (βάσει τιμοκαταλόγου),

Β.2.3: πακέτο δεδομένων Διαδικτύου επιπρόσθετο σε βασικό πρόγραμμα κινητής (add-on),

Β.2.4: βασικό πρόγραμμα που περιλαμβάνει και πρόσβαση στο Διαδίκτυο με μια ενιαία χρέωση (bundle).

* 1. Κάθε μια σύνδεση από την οποία έχει πραγματοποιηθεί χρήση υπηρεσίας δεδομένων Διαδικτύου το τρίμηνο αναφοράς θα πρέπει να περιλαμβάνεται σε μια από τις ανωτέρω κατηγορίες (Β.2.1-Β.2.4).
  2. Αν κατά το τρίμηνο αναφοράς, σε μία σύνδεση, έχει γίνει χρήση υπηρεσίας δεδομένων Διαδικτύου με περισσότερους από έναν τρόπους, δηλαδή και με ανά μονάδα χρέωση (Β.2.2), και μέσω πρόσθετου πακέτου add-on (Β.2.3) και μέσω βασικού προγράμματος που περιλαμβάνει και ενσωματωμένη χρήση δεδομένων Διαδικτύου (Β.2.4), τότε η σύνδεση αυτή θα πρέπει να καταγραφεί μόνο στην γραμμή Β.2.4.
  3. Στην περίπτωση που γίνει χρήση με ανά μονάδα χρέωση (Β.2.2) αλλά και μέσω add-on (Β.2.3), τότε η σύνδεση αυτή θα πρέπει να καταγραφεί στην γραμμή Β.2.3 (add-on).
  4. Σύνδεση στην οποία πραγματοποιήθηκε χρήση υπηρεσίας δεδομένων Διαδικτύου, μέσα από δωρεάν πρόσθετο πακέτο (free add-on), πρέπει να συμπεριληφθεί στην κατηγορία Β.1.3 (add-on), υπό την προϋπόθεση ότι απαιτείται ενέργεια του συνδρομητή για την ενεργοποίησή του (opt-in).
  5. Το σύνολο των ενεργών συνδέσεων σε προγράμματα datacards καρτοκινητής της γραμμής Β.2.1. αναμένεται να συμπίπτει με το σύνολο των συνδέσεων datacards καρτοκινητής της γραμμής Α.2.2.