**Τροποποιήσεις στα ερωτηματολόγια του 2026 συγκριτικά με του 2025**


**1. Ερωτηματολόγια 02 (Ευρυζωνική αγορά)**

Έχουν γίνει τροποποιήσεις με βάση τις εξελίξεις στη λειτουργία της αγοράς.

**1.1 Αλλαγές στο ερωτηματολόγιο «2α. Ευρυζωνική αγορά λιανικής»**

Στον πίνακα 4 (Γραμμές λοιπών τεχνολογιών (ιδίας ή μισθωμένης υποδομής)), έχουν πραγματοποιηθεί οι ακόλουθες αλλαγές:

* Διαχωρισμός των γραμμών Σταθερής Ασύρματης Πρόσβασης (FWA) σε εκείνες που παρέχονται μέσω
* δικτύου κινητής (FWA 5G/5G)
* της τεχνολογίας Wimax (FWA Wimax).
* Ενσωμάτωση στη στήλη G των λοιπών τεχνολογιών (π.χ. LMDS/τύπου Μισθωμένων γραμμών κ.λπ.)



**1.2 Αλλαγές στις Οδηγίες Συμπλήρωσης**

Οι οδηγίες συμπλήρωσης έχουν τροποποιηθεί με βάση τις αλλαγές στα ερωτηματολόγια.

**1.3 Αλλαγές στο χρονοδιάγραμμα υποβολής στοιχείων για τα ερωτηματολόγια «2α. Ευρυζωνικά αγορά λιανικής» και «2β. Ευρυζωνική αγορά χονδρικής»**

Προτείνεται το ενδεχόμενο δύο υποβολών, ανά εξάμηνο, ως εξής:


* Για το Α’ εξάμηνο, υποβολή τον Ιούλιο του έτους αναφοράς.
* Για το Β’ εξάμηνο, υποβολή τον Ιανουάριο του επομένου έτους.

**2. Ερωτηματολόγιο 03 (Σταθερές επικοινωνίες)**

**2.1 Αλλαγές στο φύλλο εργασίας «Αγορά Σταθερής»**

* Έχει μετονομαστεί η ενότητα σε «**2.Πρόσβαση και υπηρεσίες Διαδικτύου**» ώστε στη συγκεκριμένη να αναφέρονται τόσο τα λιανικά έσοδα από υπηρεσίες διαδικτύου όσο και τα αντίστοιχα έσοδα της πρόσβασης σε αυτές.
* Έχει τροποποιηθεί το ερώτημα Α 2.3 ώστε να περιλαμβάνει και τα έσοδα υπηρεσιών διαδικτύου μέσω των γραμμών VLU.

Η προτεινόμενη αλλαγή απεικονίζεται παρακάτω:



**2.2 Αλλαγές στις Οδηγίες Συμπλήρωσης**

Οι οδηγίες συμπλήρωσης έχουν τροποποιηθεί, ώστε να γίνεται σαφής ο διαχωρισμός των λιανικών εσόδων πρόσβασης (*στην περίπτωση που, στην γραμμή πρόσβασης εκτός από τις τηλεφωνικές υπηρεσίες παρέχονται και υπηρεσίες διαδικτύου, τότε τα λιανικά έσοδα πρόσβασης πρέπει να επιμερισθούν αναλόγως (o τρόπος διαχωρισμού των εσόδων ανά υπηρεσία επαφίεται στον κάθε πάροχο), με τα έσοδα πρόσβασης σε τηλεφωνικές υπηρεσίες να καταχωρούνται στο ερώτημα 1.3  και τα έσοδα πρόσβασης σε υπηρεσίες διαδικτύου στην ενότητα «2. Πρόσβαση και υπηρεσίες  Διαδικτύου»)*.

**3. Ερωτηματολόγια 04α (Κινητές συνδέσεις) και 04β (Κινητές επικοινωνίες)**

**3.1 Αλλαγές στις Οδηγίες Συμπλήρωσης**

Έχουν πραγματοποιηθεί αλλαγές στον ορισμό του Homezone και οι σχετικές οδηγίες έχουν επικαιροποιηθεί αναλόγως.